পঙ্কজ ত্রিপাঠী

পঙ্কজ ত্রিপাঠী, জন্মগত নাম পঙ্কজ তিওয়ারি (জন্ম: ৫ সেপ্টেম্বর ১৯৭৬), একজন ভারতীয় অভিনেতা, যিনি প্রধানত  হিন্দি ছবিতে চলচ্চিত্রে কাজ করেন।  তিনি বেশ কয়েকটি পুরস্কার অর্জন করেছেন, যার মধ্যে দুটি জাতীয় চলচ্চিত্র পুরস্কার এবং একটি ফিল্মফেয়ার পুরস্কার অন্তর্ভুক্ত। জাতীয় নাট্য বিদ্যালয়ে অভিনয় শিখার পর, ত্রিপাঠী ওমকারা (২০০৬), রাবণ (২০১০), এবং অগ্নিপথ (২০১২) এর মতো ছবিতে ছোট ছোট ভূমিকা পালন করেন এবং টেলিভিশন সিরিজ পাউডার (২০১০) এ একটি সহ-অভিনেতা চরিত্রে অভিনয় করেন।

ত্রিপাঠী অনুরাগ কাশ্যপের ক্রাইম ড্রামা গ্যাংস অব ওয়াসেপুর (২০১২) এ তার ভূমিকার জন্য স্বীকৃতি অর্জন করেন, এর পরে তিনি বেশ কয়েকটি উল্লেখযোগ্য সহ-অভিনেতা চরিত্রে ভূমিকা পালন করেন। এর মধ্যে রয়েছে ফুক্রে (২০১৩), মসান (২০১৫),, নীল বট্টে সন্নাটা (২০১৬), 'বেরিলি কি বারফি (২০১৭), 'ফুক্রে রিটার্নস (২০১৭),স্ত্রি (২০১৮), লুডো, গুঞ্জন সাক্সেনা: দ্য কারগিল গার্ল (উভয়ই ২০২০), এবং ৮৩ (২০২১)। ত্রিপাঠী বিভিন্ন  সিরিজে প্রধান চরিত্রে অভিনয় করেছেন, যার মধ্যে রয়েছে মির্জাপুর (২০১৮–বর্তমান) এবং ক্রিমিনাল জাস্টিস (২০১৯–২০২২), এবং স্ট্রিমিং চলচ্চিত্র কাগজ (২০২১)। তিনি তামিল চলচ্চিত্র কালা (২০১৮) এবং ইংরেজি চলচ্চিত্র এক্সট্র্যাকশন (২০২০)তেও অভিনয় করেছেন।

নিউটন (চলচ্চিত্র) (২০১৭) চলচ্চিত্রে তার অভিনয় তাকে জাতীয় চলচ্চিত্র পুরস্কার – বিশেষ উল্লেখ, এনে দেয় এবং মিমি (২০২১) চলচ্চিত্রে তার অভিনয় তাকে জাতীয় চলচ্চিত্র পুরস্কার এবং সেরা সহ অভিনেতা বিভাগে ফিল্মফেয়ার পুরস্কার অর্জন করেন।  তিনি পরবর্তীতে বাণিজ্যিকভাবে সফল ব্যঙ্গচিত্র ওএমজি ২ (২০২৩) এ অভিনয় করেছেন।
 প্রাথমিক জীবন 
ত্রিপাঠি এর জন্ম ভারতের বেলসান্দ  তার বাবা কৃষক ও পুরোহিত হিসাবে কাজ করেন। স্কুলে একাদশ শ্রেণিতে পড়া অবধি ত্রিপাঠি কৃষক হিসাবেও কাজ করেছিলেন।  ত্রিপাঠীর আসল পদবী ছিল তিওয়ারি, যা তিনি ৯ম শ্রেণীতে পড়ার সময় আইনি ভাবে পরিবর্তন করে ত্রিপাঠী করেছিলেন। উৎসবের সময় তিনি তার গ্রামে একটি মেয়ে ভূমিকায় অভিনয় করে, যা গ্রামবাসী প্রশংসা করে এবং তাকে অভিনয় ক্যারিয়ার গড়তে করার উৎসাহ দেয়।  তিনি হাই স্কুল শেষে পাটনায় পাড়ি জমান যেখানে তিনি হাজিপুরের হোটেল ম্যানেজমেন্ট ইনস্টিটিউটে পড়াশোনা করেন। ছাত্রাবস্থায় তিনি থিয়েটার করেছিলেন এবং কলেজের রাজনীতিতে অখিল ভারতীয় ছাত্র পরিষদ সদস্য হিসাবে সক্রিয় ছিলেন।  অভিনয়ে ব্যর্থতার ভয়ে তিনি পাটনার একটি ফাইভ স্টার হোটেলেও কাজ করেছিলেন। পাটনায় প্রায় সাত বছর অবস্থানের পরে, তিনি ন্যাশনাল স্কুল অফ ড্রামাতে ভর্তির জন্য দিল্লিতে চলে আসেন, সেখান থেকে তিনি ২০০৪ সালে স্নাতক হন।

 কর্মজীবন 

প্রাথমিক অভিনয় জীবন
পঙ্কজ ত্রিপাঠী অভিনয় জীবনের শুরুতে ২০০৩ সালে কন্নড় ভাষার নাটক চিগুরিদা কানাসু-এ একটি অনানুষ্ঠানিক নাম ভূমিকায় অভিনয় করেন। এরপর ২০০৪ সালে তিনি মুম্বাইয়ে চলে আসেন। তার প্রথম রোমান্টিক অ্যাকশন হিন্দি চলচ্চিত্র ছিল রান (২০০৪), যেখানে একজন রাজনীতিবিদ হিসেবে অভিনয় করেন।
ত্রিপাঠী তার ক্যারিয়ারের শুরুর দিকে বেশিরভাগ সময় বিরোধী চরিত্রে অভিনয় করেন এবং গ্যাংস্টার চরিত্রে নিজেকে পরিচিত করে তুলেন।  তিনি বিভিন্ন হিন্দি চলচ্চিত্রে ছোট ছোট ভূমিকায় অভিনয় করেন, যেমন বান্টি অর বাবলি (২০০৫), আপহরণ (২০০৫), ওমকারা (২০০৬), শৌর্য (২০০৮), রাবণ (২০১০), আক্রোশ (২০১০), চিল্লার পার্টি (২০১১) এবং অগ্নিপথ (২০১২)।

তিনি টিভি সিরিজ বাহুবলি এবং পাউডার (২০১০) এর পাশাপাশি জিন্দেগি কা হার রং...গুলাল (২০১০-১১) এবং সরোজিনি - এক নয়া পেহাল (২০১৫-১৬) সহ কিছু দৈনিক নাটকে অভিনয় করেন।

২০১২ সালে তিনি গ্যাংস অব ওয়াসেপুর চলচ্চিত্রের সুলতান চরিত্রে তার প্রথম প্রধান ভূমিকা পালন করেন। এটি তার জন্য একটি উল্লেখযোগ্য চলচ্চিত্র ছিল এবং তারপরে তিনি দাবাং ২ (২০১২), গুন্ডে (২০১৪), সিংঘম রিটার্নস (২০১৪) এবং দিলওয়ালে (২০১৫) চলচ্চিত্রে ছোট ছোট ভূমিকা পালন করেন।

মূল অভিনেতা হিসেবে (২০১৭-বর্তমান)
২০১৭ সালে, ত্রিপাঠী তার প্রথম প্রধান চরিত্রে অভিনয় করেন গুরগাঁও চলচ্চিত্রে, যা সমালোচকদের প্রশংসা পেলেও বক্স অফিসে বাণিজ্যিকভাবে ব্যর্থ হয়। একই বছরে তিনি বরেলি কি বর্ফী এবং ফুকরে রিটার্নস চলচ্চিত্রে গুরুত্বপূর্ণ ভূমিকায় অভিনয় করেন। তিনি নিউটন চলচ্চিত্রেও অভিনয় করেন, যা সমালোচকদের প্রশংসা পায় এবং জাতীয় চলচ্চিত্র পুরস্কার - বিশেষ উল্লেখ, অর্জন করে।

২০১৮ সালে, তিনি রাও এবং শ্রদ্ধা কাপুরের সঙ্গে হরর কমেডি ছবি স্ত্রী তে অভিনয় করেন, যা তাকে ব্যাপক প্রশংসা এবং সেরা পার্শ্ব অভিনেতার জন্য স্ক্রিন অ্যাওয়ার্ড এনে দেয়। এছাড়াও, তিনি সেরা পার্শ্ব অভিনেতার জন্য দ্বিতীয়বারের মতো ফিল্মফেয়ার পুরস্কারের মনোনয়ন পান। একই বছরে, তিনি রজনীকান্ত অভিনীত তামিল অ্যাকশন ড্রামা কালা তে অভিনয়ের মাধ্যমে তামিল সিনেমায় অভিষেক করেন। এছাড়া, তিনি অ্যামাজন প্রাইমের ক্রাইম ড্রামা থ্রিলার ওয়েব সিরিজ মির্জাপুর (২০১৮–বর্তমান) এ আখন্দানন্দ ত্রিপাঠি ওরফে "কালীণ ভাইয়া" চরিত্রে অভিনয় করেন। এই চরিত্রে অভিনয় তাকে ব্যাপক সমাদর ও স্বীকৃতি এনে দেয় এবং দ্বিতীয় মৌসুমে ড্রামা সিরিজের সেরা পার্শ্ব অভিনেতার জন্য ফিল্মফেয়ার ওটিটি পুরস্কারের মনোনয়ন পান।

২০১৯ সালে, ত্রিপাঠি বেশ কয়েকটি প্রশংসিত পার্শ্ব চরিত্রে অভিনয় করেন যেগুলো বাণিজ্যিকভাবে সফল  যেমস রোমান্টিক কমেডি-ড্রামা লুকা ছুপ্পি, ড্রামা থ্রিলার দ্য তাশখন্দ ফাইলস এবং জীবনীমূলক ড্রামা সুপার ৩০ ছবিতে। একই বছর, তিনি সেক্রেড গেমস (২০১৮–১৯) ওয়েব সিরিজের দ্বিতীয় মৌসুমে আধ্যাত্মিক নেতা খন্না গুরুজির চরিত্রে অভিনয় করেন যেখানে সাইফ আলি খান, নওয়াজউদ্দিন সিদ্দিকী, কাল্কি কোয়েচলিন এবং রণবীর শোরিও অভিনয় করেন। এই চরিত্রটি তাকে ব্যাপক প্রশংসা এনে দেয় এবং ড্রামা সিরিজের সেরা পার্শ্ব অভিনেতার জন্য ফিল্মফেয়ার ওটিটি পুরস্কারের দ্বিতীয় মনোনয়ন পান। তিনি ডিজনি+ হটস্টারের লিগ্যাল ড্রামা ওয়েব সিরিজ ক্রিমিনাল জাস্টিস-এ আইনজীবী চরিত্রেও অভিনয় করেন এবং দ্বিতীয় (বিহাইন্ড ক্লোজড ডোর্স (২০২০)) এবং তৃতীয় মৌসুমে (অধূরা সত্য (২০২২)) এ অভিনয় করেন। দ্বিতীয় মৌসুমে অভিনয়ের জন্য তিনি ড্রামা সিরিজের সেরা অভিনেতার জন্য ফিল্মফেয়ার ওটিটি পুরস্কারের মনোনয়ন পান।

 ব্যক্তিগত জীবন 
ত্রিপাঠী তার স্ত্রী মৃদুলার সঙ্গে ১৯৯৩ সালে একটি বিয়ের অনুষ্ঠানে কলেজে থাকাকালীন দেখা করেছিলেন। এরপর তারা ১৫ জানুয়ারি ২০০৪ সালে বিয়ে করেন। বিয়ের পর তারা মুম্বাইয়ে চলে আসেন এবং ২০০৬ সালে তাদের একটি কন্যা সন্তান হয়, যার নাম রাখেন আয়শী ত্রিপাঠী।

 চলচ্চিত্রের তালিকা 
+চবিএখনও মুক্তি পাওয়নি এমন চলচ্চিত্র/নাটকগুলি বোঝায়
 চলচ্চিত্র 
 বছর  চলচ্চিত্র  চরিত্র মন্তব্য ২০০৩  চিগুড়িদা কানাসু  পঙ্কজ  Uncredited  (Kannada film)  ২০০৪  রান  Unnamed  Uncredited২০০৫  অপহরণ  Gaya Singh's Crony  বান্টি অওর বাবলি  Inspector Jatayu Singh  ২০০৬  Omkara  Kichlu  ২০০৭  Dharm  Suryaprakash ২০০৮  Mithya  Tipnis  Shaurya  Major Virendra Rathore ২০০৯  Chintu Ji  Paplu Yadav  Barah Aana  Inspector  Pyaar Bina Chain Kaha Re  Villain  Bhojpuri Film২০১০  Valmiki Ki Bandook  BDO Tripathi  Short Film Raavan  Gulabiya  Aakrosh  Kishore ২০১১ Chillar Party  Secretary Dubey ২০১২  Agneepath   Surya Gangs of Wasseypur – Part 1 Sultan Qureshi  Gangs of Wasseypur – Part 2  Dabangg 2  Filawar ২০১৩  ABCD: Any Body Can Dance  Vardha Bhai  Rangrezz  Brijbihari Pande  Fukrey  Pandit   Anwar Ka Ajab Kissa Amol Maazii  Rathiji   Janta v/s Janardan – Bechara Aam Aadmi    Doosukeltha   Dilleeswara Rao  Telugu Film২০১৪ Gunday  Lateef  Singham Returns  Altaf ২০১৫  Manjhi – The Mountain Man  Ruab   Life Biryani   Masaan  Sadhya Ji   Dilwale Anwar  ২০১৬  Nil Battey Sannata Principal Srivastava   Global Baba  Damru  Mango Dreams  Salim  English Film২০১৭  Coffee with D  Girdhari   Anaarkali of Aarah  Rangeela   Newton  Atma Singh   Gurgaon  Kehri Singh  Bareilly Ki Barfi  Narottam Mishra  Fukrey Returns  Pandit    Munna Michael  Balli  ২০১৮ Kaalakaandi   Kaala  Pankaj Patil  Tamil Film Angrezi Mein Kehte Hain  Feroz  PhamousTripathi Stree Rudra  Harjeeta Coach  Punjabi Film Bhaiaji Superhit  Builder Gupta Yours Truly Vijay Released on Zee5 ২০১৯Luka Chuppi  BabulalThe Tashkent Files Gangaram Jha  Super 30  Shri Ram Singh Kissebaaz Chuttan Shukla   Arjun PatialaFilm ProducerCameoDrive Hamid Released on Netflix ২০২০  Angrezi MediumTony Extraction Ovi Mahajan Sr. Released on NetflixEnglish Film Gunjan Saxena: The Kargil Girl Anup Saxena Released On Netflix Ludo Satyendra "Sattu Bhaiya" Tripathi Released On Netflix  Shakeela  Salim২০২১ Kaagaz  Lal Bihari Released on Zee5MimiBhanuReleased on NetflixBunty Aur Babli 2  Jatayu Singh  83 PR Man Singh২০২২ Bachchhan Paandey Bhaves Bhoplo Sherdil: The Pilibhit SagaGanga Ram OMG 2 – Oh My God! 2   TBA  Filming

 টেলিভিশন 

 টাইম বোম্ব ৯/১১ (২০০৫)
 জিন্দেগী কা হার রং... গুলাল (২০১০ - ২০১১)
 পাউডার (২০১০)
 সরোজিনী - এক ন্যায়ি পেহেলী (২০১৫ - ২০১৬)

 ওয়েব ধারাবাহিক 

 স্যাক্রেড গেমস 
 মির্জাপুর 
 ক্রিমিনাল জাস্টিস 
 ক্রিমিনাল জাস্টিস বিহান্দ দ্য ক্লোজড ডোরস 
 ক্রিমিনাল জাস্টিস: অধুরা সাচ 
 গুলকান্দা টেলস

 পুরস্কার 

 নিউটনের জন্য জাতীয় চলচ্চিত্র পুরস্কারে বিশেষ উল্লেখ (হিন্দি)  
 নিউটনের জন্য সেরা সহায়ক অভিনেতার জন্য নিউজ১৮ মুভি পুরস্কার  
 ২০১৯ সালে পাওয়ার ব্র্যান্ডস থেকে বিএফজেএ (বলিউড ফিল্ম জার্নালিস্ট অ্যাওয়ার্ডস) এ "পাওয়ার ব্র্যান্ড: ইন্ডাস্ট্রির ট্রেন্ডসেটর" সম্মান  
 সেরা অভিনেতার জন্য আইরিল পুরস্কার - মির্জাপুর  
 সেরা সহায়ক অভিনেতা (২০১৮) এর জন্য স্ক্রিন পুরস্কার - স্ত্রী 
 সেরা সংলাপের জন্য জি সিনেমা পুরস্কার (২০১৯) - স্ত্রী

 আরো দেখুন 

 অনুজ তিওয়ারি

 তথ্যসূত্র 

 বহিঃসংযেগ 

 বলিউড হাঙ্গামায় পঙ্কজ ত্রিপাঠি 


বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:গোপালগঞ্জ জেলা, বিহারের ব্যক্তি
বিষয়শ্রেণী:তামিল চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:বিহারের অভিনেতা
বিষয়শ্রেণী:ভারতীয় মঞ্চ অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে স্ক্রিন পুরস্কার বিজয়ী